钦定古今图书集成/理学汇编/文学典/第114卷 > 张次仲
## 钦定古今图书集成/理学汇编/文学典/第114卷 > 张次仲

按《浙江通志》：“次仲，字元岵，举天启辛酉孝廉。学问私
淑阳明，以致良知为宗，穷经好道，自表其读书处曰
待轩。天性忠孝，童时母病，刳股以进。及长，父为盐贾
所讼，几陷大罪，百计脱之。族指数千籍灶，时以逋课
坐系。为设法更置公田百七十亩，岁赈族课银百两，
公私咸赖。邑之巨猾构摊他郡黄绢之役，希侵私利”，
贻公害者，辄白所司革之。岁饥，约同志赈济，甚有法。
晚而喜《易》，著《困学记》十馀万言，兼述《诗记》《春秋分纪》
及史传亦十馀万言，传于世。